Ilusi (drama)

Ilusi ialah sebuah siri drama televisyen Malaysia 2010 dibintangi oleh Ashraf Muslim dan Diana Rafar. Siri ini memulakan tayangan perdana di Slot Akasia TV3 dari 21 Jun 2010 hingga 1 Ogos 2010 menggantikan Syah Jihan.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Tiada sesiapa yang bakal mengetahui masa depan mereka. Namun, apakah ia merupakan sesuatu anugerah yang berharga kepada Lyza lakonan Diana Rafar yang berkebolehan melihat masa depan? Sewaktu belajar di kolej, Lyza, Shahril (Ryzal Jaafar) dan Rizal (Ashraf Muslim) berkawan rapat. Lyza dan Shahril mempunyai telepati yang boleh membaca fikiran masing-masing.

Akhirnya, Shahril melamar Lyza setelah didorong oleh Rizal. Lyza telah mendapat alamat bahawa seseorang akan terbunuh dalam kemalangan jalan raya dengan hanya melihat bayangan jam tangan yang dipakai oleh Rizal. Tanpa diduga, Shahril terbunuh dalam sebuah kemalangan jalan raya sebelum hari perkahwinan mereka.

Lyza terus bermurung dan kerap mendapatkan alamat-alamat itu dengan memegang baju Shahril. Rizal pula sentiasa menemankannya dan memberikan semangat kepada Lyza. Kebaikan Rizal disenangi oleh ayah Lyza, Hameed dan datuknya, Mansor. Selepas Lyza berkahwin dengan Rizal, tanpa disedari dia kini berdepan dengan ancaman. Alangkah terkejutnya apabila mengetahui kematian Shahril sebenarnya sesuatu yang telah dirancang.

Namun apabila Lyza cuba menceritakan perkara itu semua orang termasuk Rizal,Hamid dan kawannya enggan percaya sehingga dimasukan ke hospital mental akhirnya menemui Dr Imran seorang pakar psikologi yang mempercayainya.

Pelakon

Pelakon utama
 Ashraf Muslim sebagai Rizal Rashid, dalang kematian Shahril dan anak/menantu kepada Rashid dan Hamid & suami kepada Lyza yang mempunyai penyakit mental
 Diana Rafar sebagai Lyza Hameed, seorang wanita yang mempunyai kebolehan firasat sesuatu perkara dan anak kepada Hamid serta cucu kepada Mansur kemudian menjadi isteri Rizal dan Dr Imran.

Pelakon pembantu
 Mahmud Ali Bashah sebagai Hamid, bapa kepada Lyza dan anak kepada Mansur
 Baharuddin Omar sebagai Mansur, atuk kepada Lyza dan bekas pegawai kanan tentera yang tahu kejahatan Rashid dan Rizal
 Azhar Sulaiman sebagai Rashid, bapa kepada Rizal yang berdendam dengan Hamid dan Mansur
 Zamarul Hisham sebagai Dr. Imran, pakar psikologi kepada Lyza kemudian di akhir episod menjadi suami kepada Lyza
 Ika Nabila sebagai Ika, kawan kepada Lyza,Shahril dan Rizal
 Ryzal Jaafar sebagai Shahril, teman lelaki kepada Lyza yang meninggal dunia akibat kemalangan terancang oleh Rizal
 Wan Ellyas sebagai Qabil
 Liza Abdullah sebagai Fauziah, seorang pengusaha kedai makan dan ibu tunggal berusia lewat 40 an
 Abby Abadi sebagai Kak Lia

Pelakon undangan 
 Edika sebagai Gagak Hitam
 Salleh Burung sebagai Sabu
 Elyka sebagai Wanita X
 Manan Sulaiman sebagai Bapa Qabil
 Nor Asiah Salleh (Kak Noor) sebagai Emak Qabil

Runut bunyi
 "Ilusi" - MonoloQue dan Asmidar
 "Cinta Terakhir" - Aiman
 "Tak Terbaca Mata" - Intan Sarafina

Rujukan

Rancangan TV3
Drama Melayu 2010